Stefan Löfven hefur boðað afsögn sína sem forsætisráðherra Svíþjóðar og formaður Jafnaðarmannaflokksins í haust. Þetta tilkynnti hann í ávarpi í morgun. Flokksþing Jafnaðarmannaflokksins fer fram í nóvember og þar ætlar hann að hætta sem formaður flokksins.
Árið hefur verið róstursamt hjá Löfven. Í júní samþykkti meirihluti á sænska þinginu vantrauststillögu á ríkisstjórn hans. Kveikjan að vantrauststillögunni var umdeild ákvörðun ríkisstjórnarinnar að aflétta hömlum á leiguverði nýs íbúðarhúsnæðis. Löfven sagði af sér en fékk skömmu síðar umboð til að mynda nýja ríkisstjórn. Það tókst með naumindum í byrjun júlí.
Stefan Löfven hefur boðað afsögn sína sem forsætisráðherra Svíþjóðar og formaður Jafnaðarmannaflokksins í nóvember. Þetta tilkynnti hann í ávarpi í morgun. 